Document ID: 31994D0140

Reference:
EUR-Lex - 31994D0140 - SL
Pomembno pravno obvestilo
|
31994D0140
Uradni list L 061 , 04/03/1994 str. 0027 - 0028 finska posebna izdaja: poglavje 1 zvezek 3 str. 0108  švedska posebna izdaja: poglavje 1 zvezek 3 str. 0108
Sklep Komisijez dne 23. februarja 1994o ustanovitvi Svetovalnega odbora za usklajevanje preprečevanja goljufij(94/140/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ker gospodarjenje s finančnimi sredstvi Skupnosti zahteva učinkovito preprečevanje goljufij pri proračunu Skupnosti;ker je predvsem naloga držav članic, da sprejmejo potrebne ukrepe za boj proti goljufijam; ker to zahteva tesno sodelovanje med državami članicami in Komisijo;ker člen 209a Pogodbe zahteva, da države članice sprejmejo enake ukrepe za preprečevanje goljufij, ki bi lahko škodovale finančnim interesom Skupnosti, kot jih uporabljajo za preprečevanje goljufij, ki bi lahko škodovale njihovim lastnim finančnim interesom; ker morajo v ta namen s pomočjo Komisije uskladiti sprejete ukrepe za zaščito finančnih interesov Skupnosti in za preprečevanje goljufij;ker ima Komisija veliko odgovornost iz njene splošne naloge, da zagotavlja pravilno izvedbo proračuna Skupnosti in uporabo določb Pogodbe;ker je zato zaželeno, da Komisiji svetuje odbor, sestavljen iz predstavnikov držav članic in s katerim bi se lahko posvetovala o vseh zadevah v zvezi s preprečevanjem goljufij, s sodelovanjem med državami članicami in Komisijo ter z bojem proti goljufijam, in o vseh drugih zadevah v zvezi s pravno zaščito finančnih interesov Skupnosti;ker so obstoječi odbori specializirani samo za določena področja; ker ti odbori ne bodo nadomeščeni, bilo pa bi koristno imeti splošen pregled nad vsemi možnimi goljufijami pri uporabi proračuna Skupnosti; ker je zato treba ustanoviti horizontalni odbor;ker je glede na to, da naj bi bil odbor horizontalen in bi morale biti države članice zastopane na ustrezni ravni, ki odseva njihove upravne strukture, treba zagotoviti, da odbor sestavljata po dva predstavnika vsake države članice,SKLENILA:Člen 1V okviru Komisije se ustanovi Svetovalni odbor za usklajevanje preprečevanja goljufij (v nadaljnjem besedilu "odbor").Člen 21. Komisija se lahko z odborom posvetuje o vseh zadevah v zvezi s preprečevanjem in bojem proti goljufijam in nepravilnostim ter o vsaki zadevi v zvezi s sodelovanjem med državami članicami ali med državami članicami in Komisijo, ki presega pristojnosti morebitnega sektorskega odbora, za čim učinkovitejšo organizacijo boja proti goljufijam.Komisija se lahko z odborom posvetuje o vsaki zadevi v zvezi s pravno zaščito finančnih interesov Skupnosti.2. Vsak član odbora lahko zahteva od Komisije, da se z odborom posvetuje o kakršni koli zadevi, ki spada v delovno področje odbora.Člen 31. Odbor sestavljata po dva predstavnika vsake države članice, ki jima lahko pomagata dva uradnika zadevnih služb.2. Predsednik odbora je predstavnik Komisije.3. Za lažje delo odbora se lahko ustanovijo delovne skupine.Člen 41. Tajniško podporo odboru zagotavlja Komisija.2. Predsednik lahko povabi katero koli osebo s posebnim znanjem da se udeleži razprave v zvezi z zadevo na dnevnem redu. Izvedenci lahko sodelujejo v razpravi samo v zvezi z vprašanjem, zaradi katerega so bili povabljeni.3. Sestankov odbora se udeležujejo tudi predstavniki ustreznih služb Komisije.4. Sestanke odbora sklicuje Komisija.Člen 51. Odbor obravnava zadeve, za katerih mnenje jih zaprosi Komisija. O zadevah ne glasuje.2. Ko Komisija zaprosi za mnenje odbora, lahko določi rok, v katerem mora odbor dati svoje mnenje.3. Stališča, ki jih izrazijo predstavniki držav članic, se vključijo v zapisnik.Člen 6Če Komisija obvesti odbor, da se zahtevano mnenje ali zastavljeno vprašanje nanaša na zadevo zaupne narave, udeleženci sestanka ne smejo razkriti informacij, za katere so zvedeli pri delu v odboru ali v delovni skupini, brez poseganja v člen 214 Pogodbe.Člen 7Ta sklep začne veljati 1. marca 1994.V Bruslju, 23. februarja 1994Za KomisijoPeter SchmidhuberČlan Komisije--------------------------------------------------

Summary:
Odbor EU za usklajevanje preprečevanja goljufij
Odbor EU za usklajevanje preprečevanja goljufij
POVZETEK:
Sklep 94/140/ES o ustanovitvi Svetovalnega odbora za usklajevanje preprečevanja goljufij v EU
KAJ JE NAMEN TEGA SKLEPA?
              
Sklep ustanavlja Svetovalni odbor za usklajevanje preprečevanja goljufij (Cocolaf), katerega cilj je vzpostaviti sodelovanje med državami EU in Evropsko komisijo za namen preprečevanja in boja proti goljufijam*.
KLJUČNE TOČKE
Odboru Cocolaf, ki ga sestavljata po dva predstavnika vsake države EU, ki jima lahko pomagata dva predstavnika pristojnih nacionalnih organov, predseduje predstavnik Komisije.
Za učinkovitejšo organizacijo tesnega in rednega sodelovanja med pristojnimi organi držav EU v boju proti goljufijam se Komisija lahko v skladu s členom 325 Pogodbe o delovanju Evropske unije posvetuje z odborom Cocolaf o vseh zadevah v zvezi s:
preprečevanjem in bojem proti goljufijam ter drugim nezakonitim dejavnostim, ki lahko škodijo finančnim interesom EU,
sodelovanjem med državami EU ali med državami EU in Komisijo zaradi zaščite finančnih interesov EU.
Odbor podpira delo Evropskega urada za boj proti goljufijam (OLAF), ki preiskuje korupcijo in kršitve v institucijah EU ter goljufije v proračunu EU. Odbor tudi dopolnjuje program Hercule III, ki financira projekte, ki med drugim krepijo sodelovanje v boju proti goljufijam med državami EU, Komisijo in uradom OLAF.
Odbor lahko v dogovoru s Komisijo ustanovi delovne skupine za reševanje posebnih vprašanj. Na tej podlagi so bile ustanovljene naslednje štiri podskupine:
skupina za preprečevanje goljufij: spodbuja sodelovanje med ustreznimi nacionalnimi organi držav EU in Komisijo z izmenjavo izkušenj in dobrih praks na področju preprečevanja goljufij (npr.
izkušnje z ocenami tveganja goljufij,
izmenjava izkušenj v zvezi z zaznanimi goljufivimi praksami,
izkušnje z razvojem in izvajanjem nacionalnih ali sektorskih strategij, politik ali ukrepov za boj proti goljufijam itd.);
skupina za poročanje in analizo goljufij in drugih nepravilnosti: ta se osredotoča na uvedbo in obravnavo statistične analize prijavljenih primerov in preučuje druga vprašanja, ki so pomembna za pripravo poročila na podlagi člena 325;
skupina AFCOS (Služba za usklajevanje boja proti goljufijam): izmenjuje izkušnje in dobre prakse pri preiskovalnem sodelovanju med uradom OLAF in nacionalnimi organi, v skladu z uredbo, ki ureja preiskave urada OLAF (Uredba (EU, Euratom) št. 883/2013);
mreža poročevalcev urada OLAF o boju proti goljufijam (OAFCN): povezuje govornike in uslužbence za odnose z javnostjo iz ustreznih nacionalnih organov in urada OLAF, da bi delili medijske strategije in spodbujali komunikacijo o preprečevanju in odvračanju od goljufij.
Komisija organizira srečanja in zagotavlja tajniško podporo odboru.
OZADJE
              
Člen 325 Pogodbe o delovanju Evropske unije od držav EU zahteva, da se borijo proti goljufijam na ravni EU enako, kot bi preprečevali goljufije, ki škodijo njihovim lastnim finančnim interesom. Komisija pa je odgovorna za pravilno izvajanje proračuna EU. Zato je bila sprejeta odločitev o vzpostavitvi odbora, ki bi obravnaval celotno področje goljufij pri proračunu EU.
* KLJUČNI POJMI
              
Goljufija: nezakonito goljufivo ravnanje, katerega namen je ustvariti finančni ali kaznivi dobiček.
GLAVNI DOKUMENT
            
Sklep Komisije 94/140/ES z dne 23. februarja 1994 o ustanovitvi Svetovalnega odbora za usklajevanje preprečevanja goljufij (UL L 61, 4.3.1994, str. 27–28)
Nadaljnje spremembe Sklepa 94/140/ES so vključene v izvirno besedilo. To prečiščeno besedilo ima samo dokumentarno vrednost.
Zadnja posodobitev 25.07.2016